BIG จุดพลุฉลอง! Q2/59 พลิกกำไรมาที่ 185.67 ลบ. หลังยอดขายเติบโตต่อเนื่อง
BIG จุดพลุฉลอง! Q2/59 พลิกกำไรมาที่ 185.67 ลบ. จากปีก่อนขาดทุน 2.80ลบ. หลังยอดขายเติบโตต่อเนื่อง ด้าน 6 เดือนแรกพลิกกำไรอยู่ที่ 419.87 ลบ. จากปีก่อนขาดทุน 5.66 ลบ.
8 ส.ค. 2559

บริษัท บิ๊ก คาเมร่า คอร์ปอเรชั่น จำกัด (มหาชน) หรือ BIG รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 มีกำไรสุทธิ 185.67 ล้านบาท หรือมีกำไรสุทธิ 0.05 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 2.80 ล้านบาท หรือขาดทุนสุทธิ 0.0008 บาทต่อหุ้น
ขณะที่ ผลการดำเนินงานช่วง 6 เดือนแรกมีกำไรสุทธิ 419.87 ล้านบาท หรือ 0.12 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 5.66 ล้านบาท หรือขาดทุนสุทธิ 0.002 บาทต่อหุ้น
โดยผลการดำเนินงานในไตรมาสดังกล่าวพลิกกำไรเนื่องจากยอดขายเติบโตอย่างต่อเนื่องโดยเฉพาะในกลุ่มอุปกรณ์ถ่ายภาพ